סן חוזה היא העיר השלישית בגודלה בקליפורניה וידועה בכינוי "עיר הבירה של עמק הסיליקון". היא נוסדה בשנת 1777 כעיר ספרדית, וכיום העיר העשירית בגודלה באמריקה. בשנת 2009 היא נבחרה לעיר הרביעית הבטוחה ביותר בארצות הברית, מה שהופך אותה לנוחה ונעימה לטיולים. לצד אטרקציות, מוזיאונים ופלאי היי-טק, סן חוזה היא עיר עם גישה מעולה לטיולים שבסביבה.
סן חוזה נהנית ממערכת הכבישים המצוינת של קליפורניה, המאפשרת נסיעה למרחקים קצרים וארוכים בנוחות מקסימלית. העיר אינה קטנה, ולכן התניידות באמצעות רכב מושכר יהפוך את הטיול שלכם, בין אם הוא למטרות עסקים או לאו, להרבה יותר יעיל, פרקטי וחווייתי. באמצעות השכרת רכב בסן חוזה תוכלו לבקר בחלקיה השונים של העיר ולצאת ממנה אל עבר ערים אחרות בקליפורניה, כמו סן פרנסיסקו, לוס אנג'לס וסן דייגו. בנוסף, השכרת רכב בסן חוזה תאפשר לכם לתכנן את הטיול כפי שאתם הייתם רוצים, להחליט היכן עוצרים, לנצל את הזמן שלכם בצורה מיטבית וליהנות מנסיעה משפחתית בארץ זרה שתמיד מלווה בהתרגשות וסקרנות.
אמריקה הגדולה של קליפורניה – לונה פארק ענק ומלהיב, עם מתקנים לכל המשפחה, ובעיקר מתקנים מהירים כמו שרק אמריקה יודעת, שיעיפו לכם את האדרנלין לשמיים. בפארק מספר איזורים לפי גילאים, מה שמאפשר נוחות מקסימלית ומיצוי של החוויה המשפחתית. בחודשי הקיץ, תוכלו ליהנות מפארק מים שנמצא בשטחו של פארק השעשועים. ההגעה לאמריקה הגדולה של קליפורניה היא דרך כביש 101 מסן חוזה לכיוון צפונה, ויציאה ב- Great America Parkway. סך הכל כ-10 דקות נסיעה.
מוזיאון האומנות של סן חוזה – מוזיאון המתמקד באומנות קליפורנית עכשווית, וכולל ציורים, תצלומים, פסלים ועוד, כשבסך הכל ישנם כ-2,000 יצירות במוזיאון החל מאמצע המאה ה-20 ועד לימינו אנו. במוזיאון ישנו גם בית קפה. המוזיאון ממוקם בעיר התחתית, במספר 110 ברחוב South Market.
גן וורדי המורשת של סן חוזה – גן וורדים מקסימום הכולל למעלה מ-5,000 שיחי וורדים ממינים שונים. פיקניק, טיול אופניים והליכה רגלית הם ללא ספק בילוי מצוין של שעות הבוקר או הצהריים. הגן מחולק ל-4 קטגוריות: וורדים נדירים במיוחד, וורדים יפים במיוחד, וורדים בסכנת הכחדה וכן וורדים המספרים את ההיסטוריה של הכלאת וורדים. צבעים, ריחות, יופי והרבה שלווה. הגן ממוקם ברחוב Spring מס’ 715. דרך כביש 101, סעו דרומה עד לעליה לכביש 87 / Guadalupe Parkway. לאחר מכן, צאו מיציאת Taylor Street, ופנו ימינה אל רחוב Taylor. הגן נמצא משמאלכם.